cyanic-selkie/wikianc huggingface dataset:
Lännenratsastus
Lännensatula
Lännensatulat ovat joka suhteessa hyvin käytännöllisiä: jokaisella osalla on oma tarkoituksensa. Satulan nuppi on tarkoitettu lasson kiinnittämistä varten, jolloin hevonen voi painollaan pidätellä lassottua nautaa. Satula on iso ja painava (enimmillään jopa 25 kg, kun eurooppalaistyyppinen satula painaa usein vain noin 5–10 kg), mutta se jakaa ratsastajan painon tasaisesti hevosen selälle ja on näin pitkinä työskentelyjaksoina hevoselle hellävaraisempi kuin eurooppalainen satula. Eurooppalaiseen tyyliin ratsuksi koulutettava hevonenkin saatetaan tämän vuoksi aluksi totuttaa lännensatulaan. Lännensatulassa on nahkaiset jalustimet, jotka ovat leveämmät ja tukevammat kuin eurooppalaistyyppisessä satulassa.
Satulan leveät nahkahihnat (pohjesuojat, ns. fenderit), joiden päässä ovat jalustimet, suojaavat ratsastajaa hevosen hieltä. Satulan istuinosa on iso ja siinä tulee saada tukeva, hyvä perusasento, jossa jaksaa istua koko päivän.
Eri lännenratsastuksen lajeja varten on kehitetty omantyyppisiään satuloita. Lisäksi satulan tulee sopia sekä hevoselle että ratsastajalle. Satuloissa ei ole toppauksia, joten satulahuovat ovat paksuja ja niillä on mahdollista korjailla hieman tilannetta, jos satula ei ole hevoselle täysin sopiva. Satulan sopivuuden ratkaisevat satulan runkopalkkien muoto sekä etukaaren sopivuus hevosen säkään nähden.
Lännenhevonen opetetaan kantamaan itsensä matalassa muodossa, jolloin ratsastaja näkee hyvin eteensä. Hevosta ohjataan lähinnä istunnalla ja pohkeilla. Ohjien käyttö yhdellä kädellä perustuu epäsuoraan niin kutsuttuun kaulaohjaukseen (neck reining) eli siihen, että hevonen väistää kaulaansa koskettavaa ohjaa. Toisin kuin eurooppalaisessa ratsastuksessa, lännenratsastuksessa ohjat roikkuvat suuren osan aikaa löysinä.
Suitset ja kuolaimet
Lännenratsastuksessa käytetään paljon erityyppisiä kuolaimellisia lännensuitsia, joissa on hihnoja paljon vähemmän kuin perinteisissä eurooppalaisissa suitsissa, mutta myös kuolaimettomia sidepull-suitsia sekä hackamorea (myös bosal hackamore), joka on erilainen kuin esimerkiksi estehevosilla käytetty hackamore eikä sisällä vipuvarsia. Lännenhevosen koulutuksessa edetään bosal hackamoresta nivelkuolaimeen ja sitten kankikuolaimeen. Nenäpiin kautta vaikuttavat kuolaimettomat hackamoresuitset ovat yleisiä lännenratsastuksessa, koska ohjas- ja kuolaintuntuman osuus hevosen ohjaamisessa on niin vähäinen.
Kuolain on perusratsastuksessa samankaltainen kuin kouluratsastuksessa käytetty kankikuolain, tosin hieman ohuempi ja pinnasta ruostuvaa materiaalia (hevoset pitävät ruosteen mausta). Kankikuolaimen kanssa ei käytetä nivelkuolainta kuten kouluratsastuksessa, joten kun hevosen koulutuksessa siirrytään kankikuolaimen käyttöön, on hevosen jo toteltava hyvin pelkkää istuntaa ja pohkeita. Pelkkä kanki on melko kova kuolain, ja sitä käytetään vähän ja varoen. Myös muunlaisia kuolaimia käytetään.
Ratsastajan varusteet
Lännenratsastuskilpailuissa ja usein niiden ulkopuolellakin ratsastajat pukeutuvat farkkuihin, cowboysaappaisiin, pitkähihaiseen kauluspaitaan ja cowboyhattuun. Yleisiä ovat myös nahkaiset irtolahkeet eli chapsit sekä erilaiset liivit ja huivit. Pukeutuminen on usein värikästä ja näyttävää. Lännenkannukset ovat rullapäiset ja niillä pyöräytetään kevyesti hevosen kylkeä, joten ulkonäöstään huolimatta ne eivät oikein käytettynä ole hevoselle ankarat. Lännenratsastuksessa käytettävät varusteet perustuvat pitkälti karjapaimenien työssään hyväksi havaitsemiin varusteisiin ja vaatteisiin.
Lännenratsastuksen perinteisiin ei kuulu suojakypärän käyttö edes vauhdikkaissa ja mahdollisesti vaarallisissa kilpailu- tai karjankäsittelytilanteissa. Suomessa alle 16-vuotiaiden on kuitenkin käytettävä kypärää kilpailuissa.
Askellajit ja liikkeet
thumb|Sliding stop eli liukupysähdys.
thumb|vasen|Ratsukko suorittamassa spiniä.
Lännenratsastuksessa käytetään laajalti englanninkielistä terminologiaa. Askellajeista käyntiä nimitetään sanalla walk, jog on pehmeä hidas ravi ja lope rauhallinen lyhyt työskentelylaukka. Ravia ei ole tapana keventää, koska karjatyöskentelyssä keventäminen veisi turhaan ratsastajan voimia. Lännenratsun ravin tulisi olla helposti istuttavaa, vaikkakin matkaavoittavaa ja innokasta.
Rollback on takaosakäännös, jossa hevonen tekee vauhdista täyskäännöksen sisätakajalkansa ympäri ja muuttaa suuntaa.
Spin on 360° takaosakäännös, jossa hevonen juoksee paikallaan takaosan pysyessä paikallaan. Usein spiniä esitetään useita täysiä kierroksia kerrallaan.
Sliding stop on vauhdista tehtävä näyttävä liukupysähdys, jossa hevonen siirtää painonsa lonkkiensa varaan, liukuu takajaloillaan ja jatkaa astelua etujaloillaan, kunnes pysähtyy. Tällaisessa pysähdyksessä hevonen tarvitsee jalkoihinsa tarkoitukseen sopivat suojat. Liikettä esitetään vain erityisillä pehmeähiekkaisilla areenoilla hevosten säästämiseksi.
Sidepass on pohkeenväistöä muistuttava sivuttainen liike esimerkiksi puomin päällä: etujalat ottavat ristiaskeleita, mutta takajalat astuvat aina toisen takajalan viereen.
Kilpailulajit
thumb|Ratsukot rivistössä pleasure-luokassa.
thumb|Ratsukko kilpailemassa barrel racing -radalla.
thumb|Cuttingia
Orkesterialkusoitto 1812
Orkesterialkusoitto Vuosi 1812 op. 49 on Pjotr Tšaikovskin ohjelmallinen orkesteriteos sinfoniaorkesterille, kuorolle, sotilassoittokunnalle, kirkonkelloille ja kanuunoille. Teos valmistui vuonna 1880, ja se kantaesitettiin Moskovassa 1882 Kristus Vapahtajan katedraalissa. Alkusoitto on sävelletty vuonna 1812 käydyn Borodinon taistelun muistoksi, jossa venäläiset puolustivat Moskovaa Napoleonin armeijalta. Ranskalaisten epäonnistunut sotaretki ja sitä seurannut Napoleonin armeijan vetäytyminen merkitsivät käännekohtaa Napoleonin sodissa.
Lännenratsastus
Kilpailulajit
Reining on pitkälti lännenratsastuksen vastine kouluratsastukselle, joskin ainoana askellajina käytetään laukkaa. Ratsukot esittävät yksitellen määrätyn ohjelman, joka sisältää laukkaympyröitä, laukanvaihtoja, peruutusta, spinejä ja rollbackeja. Tavoitteena on suorituksen täsmällisyys ja siisteys ja hevosen hyvä hallinta.
Orkesterialkusoitto 1812
Suurellinen orkesteriteos tunnetaan parhaiten loppuhuipennuksen kanuunanlaukauksista, jotka voidaan esittää ulkoilmaesityksissä oikeilla kanuunoilla. Jakso kuuluu taidemusiikin tunnetuimpiin teoskatkelmiin, sillä sitä käytetään monissa yhteyksissä, kuten piirroselokuvissa, tykkitulen yhteydessä. Teoksessa lainataan myös Marseljeesia kuvaamaan ranskalaisia joukkoja, samoin kuin keisarillisen Venäjän kansallishymniä Bože, Tsarja hrani.
Talouden haavoittuvuuden indeksi
Talouden haavoittuvuuden indeksi on Yhdistyneiden kansakuntien käyttämä mittari kansantalouden kohtaamien äkillisten, talouselämään tai ympäristöön kohdistuvien muutosten määrälle ja talouden kyvylle kestää näitä muutoksia.
Orkesterialkusoitto 1812
Vaikka teoksella ei ole yhteyttä Englannin ja Yhdysvaltojen väliseen vuoden 1812 sotaan, sitä soitetaan Yhdysvalloissa kansallispäivänä.
Talouden haavoittuvuuden indeksi
Indeksin arvoa käytetään yhtenä kolmesta ehdosta päätettäessä valtioiden kuulumisesta YK:n vähiten kehittyneiden maiden (LDC) listalle. LDC-lista on yleisesti tunnustettu kehitysavun kohdentamiskriteeri. Vähiten kehittyneiden maiden tavoin monet pienet saarivaltiot ovat keskimääräistä alttiimpia yllättäville luonnonkatastrofeille ja nopeille maailmantalouden muutoksille.
Lännenratsastus
Kilpailulajit
Western horsemanship on laji, jossa arvostellaan nimenomaan ratsastajaa: istuntaa, apujen käyttöä sekä hevosen hallintaa. Ratsukot esittävät yksitellen määrätyn ohjelman ja kokoontuvat sitten vielä yhdessä areenalle esittämään yhtä aikaa eri askellajeja. Ohjelma on sovitettu luokan tasoon ja voi sisältää voltteja eri askellajeissa (myös vastalaukassa), käännöksiä, pysähdyksiä ja siirtymisiä sekä peruutuksen.
Talouden haavoittuvuuden indeksi
EVI muodostetaan seuraavien osatekijöiden perusteella:
Lännenratsastus
Kilpailulajit
Versatile horse -kilpailuissa esitetään yksilöohjelma, joka alkaa trail-osuudella ja jatkuu reininginä ja western riding -osuutena. Versatile horse -kilpailuun saa osallistua vain yli 6-vuotiailla hevosilla. Ohjelma on aina sama. Tätä kilpailutyyppiä järjestetään vain Suomessa ja Ruotsissa.
Talouden haavoittuvuuden indeksi
Mitä suurempi indeksiarvo on, sitä herkemmin ulkoiset äkkimuutokset aiheuttavat vakavaa häiriötä valtion talouselämälle. Indeksiarvo 36 tai suurempi oli vuosina 2012–2015 (samoin 2018) kriteerinä valtion liittämiseksi vähiten kehittyneiden maiden listalle ja EVI-indeksi 32 katsottiin kynnykseksi kansantalouden riittävälle tokenemiskyvylle ulkoisia häiriöitä vastaan (kypsymisraja). Vuoden 2015 kolmivuotiskatsauksessa haavoittuvimpina talouksina pidettiin eli suurimmat indeksiarvot saivat Kiribati (71,5), Gambia (70,7), Liberia (57,9), Eritrea (56,8) ja Etelä-Sudan (56,0).
Lännenratsastus
Kilpailulajit
Pole bending on nopeuskilpailu, jossa ratsukot pujottelevat tolppien lomitse.
Talouden haavoittuvuuden indeksi
EVI on ollut käytössä LDC-kriteerinä vuodesta 1999.
Lännenratsastus
Kilpailulajit
Barrel racing -kilpailussa ratsukot kilpailevat nopeudessa kiertäen vuorollaan apilanmuotoista kuviota kolmen tynnyrin ympärillä.
Cutting on laji, jossa työskennellään karjan kanssa. Hevosen on itsenäisesti pidettävä ratsastajan valitsemaa nautaa laumasta erillään mahdollisimman pitkään.
Team penning on samoin karjankäsittelylaji, jossa kolmen ratsastajan joukkueen on saatava mahdollisimman nopeasti tietyt kolme nautaa laumasta erilleen pieneen aitaukseen.
Myös rodeolajeissa kilpaillaan toisinaan samoissa tapahtumissa.
Lännenratsastus Pohjois-Amerikan ulkopuolella
Lännenratsastus on pikkuhiljaa 1900-luvun loppupuolelta alkaen levinnyt urheilulajina Pohjois-Amerikasta Eurooppaan ja muuallekin maailmaan, ja tämän myötä myös monet amerikkalaiset lännenhevosrodut kuten quarterhevonen ja appaloosa ja niiden kasvatus ovat yleistyneet. Esimerkiksi Italiassa lännenratsastus on suosittu ratsastuslaji, jossa valmentaudutaan kunnianhimoisesti. Kansainvälisissä kilpailuissa menestyvät italialaisten lisäksi myös saksalaiset ja monen muun Keski-Euroopan vahvan ratsastusmaan edustajat.
Suomessa lännenratsastus on toistaiseksi melko pientä verrattuna perinteisiin eurooppalaisiin lajeihin. Monilla suomalaisilla ratsastuskouluilla voi kuitenkin saada lajissa opetusta, ja lännenhevosia sekä tuodaan maahan että kasvatetaan pienessä mittakaavassa.
Ratsastusurheilun kansainvälinen kattojärjestö FEI hyväksyi reiningin viralliseksi ratsastuslajiksi vuonna 1990, ja lajissa on kilpailtu maailmanmestaruudesta vuoden 2002 ratsastuksen MM-kilpailuista lähtien. Muut FEI-lajit ovat kouluratsastus, esteratsastus, kenttäratsastus, matkaratsastus, vikellys ja valjakkoajo.
The Used
The Used on yhdysvaltalainen rock-yhtye, joka on perustettu Utahin Oremissa vuonna 2001. The Used on julkaisut uransa aikana viisi albumia ja ovat myyneet yli 3 miljoonaa maailmanlaajuisesti.
Yhtyeen tunnetuimpia kappaleita ovat "Blue And Yellow", "A Box Full Of Sharp Objects", "Buried Myself Alive", "Take it Away", "All That I've Got", "The Bird and the Worm", Pretty Handsome Awkward", "Blood on My Hands" ja "I Come Alive".
1990-2001: Alkuvuodet
Used kirjoitti yhdessä kappaleita ja teki demon, joka tunnetaan nyt fanien keskuudessa nimellä Demos from the Basement. Rumpali Branden Steineckert lähetti heidän biisejään tuottaja John Feldmannille, joka soittaa pop-punkyhtyeessä Goldfinger. Kuultuaan kappaleen "A Box Full of Sharp Objects", hän halusi saada heille levytyssopimuksen. Hän uskoi, että bändillä oli jotain, mitä kellään muulla ei ollut ja että se pystyisi muuttamaan sen mitä musiikkimaailmassa tapahtui. John soitti Usedin kappaleita levy-yhtiöiden johtajille ja yritti saada heille sopimuksen. Ensimmäiset levy-yhtiöt eivät kuitenkaan olleet kiinnostuneita, ja se lannisti Johnin, koska hänen mielestään bändi oli ainutlaatuinen. Viimein, kun demo levisi useampien ihmisten tietoon, muutama levy-yhtiö oli innokas palkkaamaan heidät. He päättivät kirjoittaa sopimuksen Reprise Recordsin kanssa vuonna 2001.
2002-2003: Debyyttialbumi ja "Maybe Memories"
Vuonna 2002 yhtye sai tietää, että bostonilainen bändi oli jo varannut nimen "Used", joten he päättivät lisätä nimeensä etuliitteen "The". He julkaisivat debyyttialbuminsa The Used 25. kesäkuuta 2002. Levy vastaanotti sekavia arvosteluja. Se sisälsi neljä singleä: "A Box Full of Sharp Objects", "The Taste of Ink", "Buried Myself Alive" sekä "Blue and Yellow", joista kolme jälkimmäistä pääsi listoille. Albumi on myöhemmin myynyt platinaa. The Used soitti Warped Tour -, Ozzfest -, Projekt Revolution - sekä Box Car Racer -kiertueilla, jotka nostivat yhtyeen suurempaan suosioon. He saivat kuuluisuutta myös Bert McCrackenin tapaillessa Kelly Osbournea. Bert kuulee usein kysymyksiä heidän suhteestaan, mutta hän ei puhu aiheesta ja on kertonut olevansa kyllästynyt kysymyksiin. Heinäkuussa 2003 The Used julkaisi kokoelmaCD/DVD-paketin nimeltä "Maybe Memories". CD sisältää livemateriaalia, harvinaista, ennen julkaisematonta materiaalia ja demoja. DVD:llä nähdään jäsenten esittely, bändin historiaa ja konsertti.
2004-2006: "In Love and Death", tauko sekä uusi rumpali
The Used kohtasi tragedian vuonna 2004 kun Bertin ex-tyttöystävä, joka oli tälle raskaana, kuoli huumeiden yliannostukseen. Samoihin aikoihin Bertin koira kuoli jäätyään auton alle. Yhtyeen seuraava studioalbumi (2004) sai nimen "In Love and Death", viitaten vaikeuksiin, joita Bert käsitteli samaan aikaan. Levy sisälsi kappaleen "Hard To Say", joka kertoi Bertin kuolleesta tyttöystävästä. Hän oli kirjoittanut kappaleen vuosia aikaisemmin, mutta sen julkaiseminen levyllä sopi tilanteeseen. Albumilta julkaistiin kolme singleä : "Take It Away", "All That I've Got" (josta bändi sai ensimmäisen MuchMusic Video Award -ehdokkuuden) ja "I Caught Fire", ennen uudistettua painosta (2005). Neljäs single "Under Pressure" (David Bowie- ja Queen-cover My Chemical Romancen kanssa) oli albumin vuonna 2005 julkaistulla uudella painoksella. Levy myi multiplatinaa. Under Pressure oli omistettu kuolevalle ystävälle Sarah Meylerille. Kaikki tuotot kappaleesta annettiin hyväntekeväisyyteen joulukuun 26. päivän tsunamin uhreille. The Used kiersi My Chemical Romancen kanssa muun muassa Taste of Chaos -kiertueella, ja yhtyeiden solistien Bert McCrackenin ja Gerard Wayn läheinen käytös herätti ihmetystä. Bert myös lauloi My Chemical Romancen kappaleen "You Know What They Do To Guys Like Us In Prison" taustalla. Myöhemmin Bert on kuitenkin ilmoittanut, että hän ei ole enää väleissä Gerardin kanssa, mutta muiden jäsenten välit ovat kunnossa.
Kiertueiden jälkeen The Used piti seitsemän kuukauden tauon, jonka aikana he viettivät aikaa ystäviensä ja perheidensä kanssa kotikaupungissaan Oremissa, Utahissa ennen seuraavan levyn työstämisen aloittamista. Kesän 2006 ajan fanien keskuudessa levisivät huhut, ettei Branden Steineckert enää kuulunut bändiin. Hämmentyneet fanit kuulivat 12. syyskuuta vahvistuksen: Branden ei ollut enää The Usedin rumpali. Yhtye ilmoitti, että he olivat Brandenille kiitollisuudenvelassa tämän kovasta työstä vuosien ajan. Bändi itse on yrittänyt kertoa, että ero oli yhteinen päätös, mutta Branden on kirjoittanut Myspace-sivustollaan, että hänet erotettiin bändistä. Loppuvuodesta 2006 ilmoitettiin, että rumpali Dan Whitesides New Transit Directionista korvaisi Steineckertin. Branden on sittemmin liittynyt Rancidiin entisen rumpalin Brett Reedin tilalle.
2008: EP "Shallow Believer" ja uusi albumi
The Used julkaisi kauan odotetun EP:n Shallow Believer 19. helmikuuta 2008 kaikissa digitaalisissa musiikkikaupoissa. EP sisältää singlejen b-puolia kolmelta ensimmäiseltä levyltä. Suurin osa, 7 kymmenestä kappaleesta, on Lies for the Liars -albumilta. The Used on ilmoittanut työstävänsä neljättä studioalbumiaan keväällä 2008. Huhti- ja toukokuuksi yhtye on lupautunut Get a Life Tour -kiertueen pääesiintyjäksi, minkä jälkeen The Used palaa luultavasti studioon viimestelemään neljännen albuminsa.
2009: "Artwork"
thumb|right|250px|Jeph Howard esiintymässä vuonna 2009. The Used aloitti levyttämään uutta levyä vuonna 2008, jonka tekemiseen he käyttivät koko vuoden. The Used vaihtoi samalla tuottajaksi Matt Squiren, joka on myös tuottanut mm. Panic at the Discoa. Syynä oli se, että yhtye halusi albumin eroavan kaikesta siitä, mitä ovat tehneet aikaisemmin. Levyllä soittaa rummuissa ensimmäistä kertaa Dan Whitesides, joka liittyi yhtyeeseen vuonna 2006. Bert McCracken sanoi haastattelussa, että uusi albumi tulee olemaan ärsyttävämpi ja julmempi ja samalla sanoi levyn olevan 10 kertaa sekavampi ja äänekkäämpi kuin koskaan. Uusi albumi Artwork julkaistiin 31. päivä Elokuuta vuonna 2009. Artwork albumilta julkaistiin vain yksi tunnettu single: "Blood on My Hands".
2010-2013: "Vulnerable"
29. päivä Huhtikuuta 2010, The Used ilmoitti peruuttavansa keikat Euroopassa, Venäjällä ja Englannissa, jolloin yhtyeen oli tarkoitus tulla esiintymään Suomessa ja ilmoittivat samalla aikovansa ruveta tekemään viidettä studioalbumia. Vuonna 2011 rumpali Dan Whitesides ilmoitti haastattelussa, että yhtye on lähtenyt pois Reprise Recordsista, jolloin yhtye oli etsinyt uutta levy-yhtiötä sopimusta varten. Yhtyeen oli tarkoitus julkaista uusi albumi yhtyeen oman levy-yhtiön kautta, mutta yhtye teki sopimuksen Hopeless Recorsin kanssa. Yhtye julkaisi viidennen albuminsa Vulnerablen, maaliskuun 27. päivä, jonka oli tuottanut John Feldmann, joka oli tuottanut yhtyeen kolme ensimmäistä levyä.
2013-: "The Ocean of the Sky" Ep ja "Imaginary Enemy"
Yhtye ilmoitti haastattelussa olevansa kirjoittamassa uutta materiaalia kuudetta albumiaan ja ep:tä varten. Yhtyeen toinen Ep "The Ocean of the Sky" julkaistiin 9.7.2013.
Yhtyeen kuudes albumi "Imaginary Enemy" julkaistiin 1.4.2014.
Yhtyeen alkuperäiskitaristi Quinn Allman jäi kiertueesta pois jolloin kitaristi Justin Shekoski (nykyisin entinen Saosin-bändin kitaristi) korvasi hänet keikkojen ajan. Myöhemmin Quinn jätti bändin jolloin Justinista tuli bändin uusi kitaristi.
Musiikkityyli
thumb|right|250px|Yhtyeen laulaja Bert McCracken esiintymässä vuonna 2009. The Usedin musiikkia on luokiteltu monella eri musiikkityyleillä kuten vaihtoehtorockiksi, post-hardcoreksi, pop-punkiksi ja punkiksi. Yhtyettä on myös luokiteltu hard rockiksi, heavy metalliksi, alternative metalliksi, ja metalcoreksi.
Yhtyeen musiikkityyliä on useasti luokiteltu ristiriitaisesti joko emoksi tai screamoksi, vaikka yhtyeen basisti Jeph Howard on sanonut haastattelussa, että yhtye ei kuulu niihin genreihin ja eivätkä koskaan ole kuuluneetkaan, ja painotti yhtyeen olevan enemmän "rock"-bändi ja yhtyeen laulaja Bert McCracken on sanonut haastattelussa, että "Screamo" on naurettava sana ja sanoi että Screamo on termi levy-yhtiöille ja levykaupoille, tarkoituksena luokitella. .
Yhtyeen neljättä albumia varten (Artwork), yhtye on omin sanoin kehittäneet oman musiikkityylin, jota he kutsuvat nimellä "Gross pop".
Levy-yhtiöt
Bert McCracken ja The Used perustivat oman itsenäisen levy-yhtiön nimeltään "Anger Music Group" vuonna 2011, joka on yhteistyössä Hopeless Recordsin kanssa, jonka kanssa heillä on sama ajatus, että mitenkä musiikki-maailman tulisi toimia. Levy-yhtiö sai alkunsa, kun The Used erosi Reprise Recordsista ja halusivat enemmän musikaalista vapautta, mitä eivät saaneet, kun heillä oli sopimus Reprise Recordsin aikana. Yhtyeen tuotannot Vulnerable ja Ocean of the Sky julkaistiin "Anger Music Groupin" kautta.
Vuonna 2014 yhtye perusti toisen itsenäisen levy-yhtiön nimeltään "GAS Union". GAS on lyhenne sanoista Give A Shit. Levy-yhtiötä kuvaillaan "vallankumoukselliseksi", koska sen sanotaan olevan ensimmäinen levy-yhtiö, jossa muusikot, jotka tekevät musiikkia, saavat omaisuudet/rahat ja ne, jotka eivät olleet mitenkään sen musiikin tekemisessä tai tuotannossa, jäävät pois. The Usedin kuudes albumi "Imaginary Enemy" julkaistiin GAS Unionin kautta.
Jäsenet
thumb|right|450px|Vasemmalta oikealle: Quinn Allman, Bert McCracken ja Dan Whitesides esiintymässä Reading-festivaalissa vuonna 2007.
Hannu Haukka
Hannu Haukka (s. 29. kesäkuuta 1954 Tampere) on Keravalla toimivan kristillisen medialähetysjärjestön IRR-TV:n toiminnanjohtaja ja televisiokanavien SuomiTV (2009–2012) ja AlfaTV (2012–2022) keskeinen voimahahmo. Tampereella syntynyt mutta Kanadassa varttunut, helluntailaistaustainen Haukka on johtanut IRR-TV:tä sen perustamisesta 1986 lähtien inkerinsuomalaisen vaimonsa Laura Haukan (o.s. Heimonen) kanssa. He opiskelivat radiotyötä Itävallassa radioevankelista Earl Pöystin koulutuksessa.
Haukka on tehnyt kristillistä medialähetystyötä yli 40 vuotta. Neuvostoliitossa 1970-luvun lopulla alkanut työ on laajentunut 2000-luvulla Aasiaan, Lähi-itään ja Afrikkaan.
Haukka toimii IRR-TV:n kautta yleiskristillisellä pohjalla yhteistyössä eri kirkkojen, seurakuntien ja järjestöjen kanssa.
Haukka nimitettiin toukokuussa 2010 Trinity Western -yliopiston humanistisen tiedekunnan kunniatohtoriksi Vancouverissa Kanadassa.
ANts P2P
ANts P2P on Java-ohjelmointikielellä tehty avoimen lähdekoodin anonyymi vertaisverkko-ohjelma. Ohjelman kehittäminen alkoi vuonna 2004 ja sen lähdekoodi on GNU GPL -lisensoitu.
Ominaisuudet
ANts P2P kryptaa kaiken lähetetyn tai vastaanotetun liikenteen muilta ja välittää liikenteen osapuolten välillä verkossa tehdäkseen peräisin olevien IP-osoitteiden määrittämisen vaikeammaksi. Joitakin ohjelman ominaisuuksia:
ANts P2P sallii myös käyttäjien tarjota web-palvelimia anonyymisti; pääsy näihin palvelimiin onnistuu vain ANts P2P-verkon sisältä. Ohjelma ei kuitenkaan ole verkkopalvelinliikennettä ulos välittävä verkko, joka antaa käyttäjiensä päästä tavallisiin Internet-palveluihin; tätä varten tehtyjä ohjelmia kuten Toria voi käyttää erikseen.
Turvallisuus
Tietojen siirrot menevät epäsuorien yhteyksien yli: Tiedostojen lähettäjät ja vastaanottajat eivät pidä suoraa yhteyttä toistensa kanssa, mutta yhteys liikkuu sarjoittain erityisten solmujen yli, joten kukaan osapuoli ei voi määritellä yksiselitteisesti toisen identiteettiä. Liikenne solmujen välillä on AES-salattua, mikä estää nuuskinnan sekä ulkopuolisilta että siirtäviltä solmuilta. Salausavain käyttää Diffie-Hellman-algotrimia.
Gran Caffé Doney
thumb|Rakennus, jossa kahvila sijaitsi Gran Caffé Doney tai Doney's oli Firenzessä 1800-luvun lopulla perustettu kahvila. Se sijaitsi Via Tornabuonilla lähellä Ison-Britannian konsulaattia. Kahvilan asiakaskunta koostui ylä- ja keskiluokasta, erityisesti Firenzessä asuvista briteistä. Doney olikin yksi Firenzessä asuvien ulkomaalaisten suosituimmista kohtauspaikoista.
Kun Italia Benito Mussolinin johdolla hyökkäsi Abessiniaan eli nykyiseen Etiopiaan, britit esittivät julkisen paheksuntansa sodanjulistuksesta ja tästä syystä fasistit suorittivat muutamia väkivaltaisia mellakoita Gran Caffé Doney'hyn vuosina 1935–1936.
Gran Caffé Doney'n kuuluisimpia asiakkaita ovat olleet seurapiirirouva Violet Trefusis, joka sai Mussolinilta audienssin vuonna 1937 sekä The Scorpioni -ryhmä, joka vaikutti Firenzessä maailmansotien välillä.
Doney suljettiin vuonna 1986.
Gran Caffé Doney on myös yksi elokuvan Teetä Mussolinin kanssa keskeisistä tapahtumapaikoista.
Trikloorifluorimetaani
Trikloorifluorimetaani on orgaaninen yhdiste, joka on normaaliolosuhteissa olomuodoltaan hyvin haihtuva neste, jolla on tunnusomainen haju. Sen kemiallinen kaava on CCl3F. Trikloorifluorimetaanista käytetään myös nimiä trikloorimonofluorimetaani, fluoritrikloorimetaani, CFC 11 ja R 11.
Trikloorifluorimetaanin moolimassa on 137,4 g/mol, sulamispiste −111 °C, kiehumispiste 23,8 °C, suhteellinen tiheys 1,467 g/cm3, liukoisuus veteen 0,1 g/100 ml (20 °) ja CAS-numero 75-69-4.
Trikloorifluorimetaania syntetisoidaan vetyfluoridista ja tetrakloorimetaanista. Katalyyttinä käytetään antimonitrifluoridia tai antimonipentafluoridia.
Trikloorifluorimetaani on yksi otsonikerrokselle vaaraa aiheuttavista CFC-yhdisteistä.
Ketunlieko
Ketunlieko eli havuketunlieko (Huperzia selago) on liekomaisiin kuuluva yhtäläisitiöinen sanikkainen.
Ulkonäkö ja koko
thumb|left| thumb|Huperzia selago
Ketunlieon versosto on pysty. Pieninä kimppuina olevat tiheälehtiset varret kasvavat 5–20 cm korkeiksi. Pienet alle senttimetrin pituiset neulasmaiset, litteät ja talvehtivat lehdet ovat varressa lähes kierteisesti. Neulasmaiset itiölehdet ovat vuosiverson yläosassa, ja ne muistuttavat suuresti itiöpesäkkeettömiä lehtiä. Huomaamattomat kellertävät itiöpesäkkeet piilevät itiölehtien hangassa. Ketunlieon itiöt kypsyvät Suomessa kesä-syyskuussa. Alkeisvarsikko on maansisäinen, mukulamainen ja lehtivihreätön.
Suomessa ketunlieosta tavataan kahta alalajia: metsäketunlieko (ssp. selago) ja pohjanketunlieko (ssp. appressa). Metsäketunlieko on itusilmuton tai vain niukasti itusilmuinen, lehdet ovat tummanvihreitä ja sivulle tai yläviistoon harittavia. Pohjanketunlieolla on aina itusilmuja ja sen lendet ovat väriltään vaaleamman vihreitä ja ne ovat tiiviisti varren myötäisiä. Alalajien välimuodot ovat yleisiä.
Lähilajeista ketunlieon voi sekoittaa hieman samanlaiseen riidenliekoon (Spinulum annotinum).
Levinneisyys
Ketunliekoa tavataan laajalla alueella pohjoisella pallonpuoliskolla. Euroopassa lajin päälevinneisyysalue ulottuu Britteinsaarilta Itä-Ranskaan ja Pohjois-Italiaan, ja edelleen Pohjois-Balkanilta Venäjälle ja Pohjoismaihin. Lajia tavataan myös laajalla alueella Siperiassa sekä Pohjois-Amerikan pohjois- ja itäosissa. Suomessa ketunliekoa tavataan koko maassa. Runsaimmillaan se on Pohjois-Lapissa. Alalajeista metsäketunlieko on yleisempi Etelä- ja Keski-Suomessa, pohjanketunlieko Pohjois-Suomessa.
Elinympäristö
Ketunliekoa tavataan kosteissa ja yleensä rehevissä metsissä, kuten tuoreissa ja lehtomaisissa kangasmetsissä sekä kangas- ja lehtokorvissa. Sitä kasvaa myös lettosoilla, tihkupinnoilla, suo-ojien reunamilla, puronvarsilla, rannoilla, kosteissa kallionkoloissa ja -seinämillä.
Käyttö
Ketunlieon keitinvettä on aikaisemmin käytetty syöpäläisten karkottamiseen kotieläimistä. Myrkyllistä kasvia on käytetty aikaisemmin myös voimakkaasti ulostuttavana ja oksennuttavana rohtona.
Johan Henric Kellgren
thumb|Johan Henric Kellgren, [[Evald Hansenin piirros.]]
Johan Henric Kellgren (1. joulukuuta 1751 – 20. huhtikuuta 1795) oli ruotsalainen runoilija, kriitikko ja lehtimies. Hän kirjoitti muun muassa rakkausrunoja ja satiireja. Kellgrenin tunnetuimpia runoja ovat ”Man äger ej snille för det man är galen” (1787) ja ”Dumboms lefverne” (1791, suom. ”Tyhmäsen elämäkerta”). Hän kuului ajan merkittävimpiin kulttuuripersooniin.
Henkilöhistoria
Johan Henric Kellgren syntyi Flobyssä, Skaraborgin läänissä. Hänen vanhempansa olivat rovasti Jonas Kiellgren ja Elisabeth von Wulff.
Kellgren opiskeli Turun akatemiassa vuodesta 1768, valmistui 1772 maisteriksi ja tuli 1774 latinankielisen runouden dosentiksi. Hän oli Aurora-seuran jäsen. Hän muutti Tukholmaan 1777.
Tukholmassa Kellgren toimi yliopistossa latinankielisen kirjallisuuden dosenttina. Vuonna 1780 hän sai Kuninkaallisen kirjaston kirjastonhoitajan viran ja oli vuodesta 1785 kuninkaan sihteeri. Hän kuului Utile dulci -seuraan ja perusti Stockholms-Posten -sanomalehden. Kellgren sai suurimman kunnianosoituksensa 1786, kun Kustaa III nimitti hänet Ruotsin akatemian jäseneksi 1786. Hän liittyi 1788 Ruotsin kuninkaalliseen musiikkiakatemiaan.
Kellgrenin runoissa on paljon satiirista sävyä, mikä johti kiistoihin useiden kriitikoiden kanssa. Häntä oli runoilijana luonnehdittu terveen järjen edustajaksi, ironikoksi ja rationalistiksi, mutta hän saattoi olla myös intohimoinen rakkauslyyrikko, ja myöhäistuotannossaan hän oli romantiikan edelläkävijä. Erityisesti hänen myöhäisemmässä tuotannossaan näkyy vaikutteita Gotthold Ephraim Lessingiltä ja Johann Wolfgang von Goetheltä. Kellgren kirjoitti esipuheen Carl Michael Bellmanin teokseen Fredmans epistlar (suom. Fredmanin epistoloita).
Kellgren kuoli keväällä 1795. Hänen kuolemansa jälkeen 1796 julkaistiin Kellgrenin kirjoituksia kolmiosaisena kokoelmana Samlade skrifter.
American Waterloo Boy
John Deere alkoi vuonna 1914 myydä Waterloo Gasoline Engine Companyn valmistamaa bensiinikäyttöistä traktoria, jonka suunnittelija oli John Froelich. Traktorin listahinta oli 750 dollaria. Vuonna 1918 yhtiö siirtyi John Deeren omistukseen. R-mallia eli "Model R Waterloo Boy Tractor"-konetta oli tuolloin myyty yli 8 000 kappaletta. Yhtiön itsenäisyyden päättyminen johti suunnittelija Froelichin eroamiseen ja traktorimerkin nopeaan kuihtumiseen.
Belgian hallituskriisi 2010–2011
pienoiskuva|[[Elio Di Rupo valittiin joulukuussa 2011 puolitoista vuotta kestäneiden neuvotteluiden jälkeen pääministeriksi.]] pienoiskuva|pysty=0.6|Kuningas [[Albert II (Belgia)|Albert II]] Belgian hallituskriisi 2010–2011 oli poliittinen kriisi, joka syntyi Belgian kesäkuun 2010 parlamenttivaalien jälkeen. Edustajainhuoneen poliittisesta kentästä tuli vaaleissa sirpaleinen: edustajia saivat yksitoista puoluetta eikä mikään puolueista saanut yli 20 prosenttia äänistä. Hallitusneuvottelut kestivät yli puolitoista vuotta, ja ne loppuivat vasta joulukuussa 2011, kun kuningas Albert II nimitti Elio Di Rupon pääministeriksi. Belgia oli ennätyksellisen kauan ilman hallitusta.
Tausta
Belgiassa jouduttiin ennenaikaisiin parlamenttivaaleihin, kun Yves Letermen hallitus kaatui kiistaan Brysseliä ympäröivien hollanninkielisten alueiden ranskankielisten äänestysoikeuksista. Leterme oli luovuttantu eronpyyntönsä kuningas Albert II:lle Open VLD -puolueen jätettyä hallituksen kiistan takia. Kuningas hyväksyi eron huhtikuussa 2010.
Vaalien voittajaksi nousi Bart De Weverin johtama Uusflaamilainen allianssi, joka ajaa rikkaan Flanderin ja köyhemmän Vallonian eriyttämistä ja jopa Flanderin eroa Belgiasta. Toiseksi suurimmaksi puolueeksi tuli Elio Di Rupon johtama Sosialistinen puolue Valloniasta. Belgiassa hallitusneuvottelut pitkittyvät usein kielikysymyksen takia, ja vaalien jälkeen uusia neuvotteluita ennustettiin vaikeiksi.
Neuvottelut
Hallitusneuvotteluiden aikana Leterme johti toimitusministeristöä. Kuningas nimitti vaalien jälkeen De Weverin hallitustunnustelijaksi. De Wever ei itse kuitenkaan ollut halukas pääministeriksi, joten hänen oletettiin antavan hallituksenmuodostajan tehtävän Di Rupolle.
Suorat hallitusneuvottelut katkesivat kuitenkin lokakuussa 2010, jolloin kuningas asetti sosialistisen puolueen Johan Vande Lanotten tunnustelemaan uusien hallitusneuvotteluiden mahdollisuudesta. Hän erosi tehtävästään tammikuussa 2011, kun kaksi flaamipuoluetta oli hylännyt ehdotuksen uusien hallitusneuvotteluiden pohjasta. Helmikuussa kuningas nimitti toimitusministeristön valtiovarainministeri Didier Reynders uudeksi sovittelijaksi. Häntä seurasi kristillisdemokraattisen puolueen puheenjohtaja Wouter Beke, joka luopui tehtävästä toukokuussa. Di Rupo otti tämän jälkeen uudelleen hallituksen muodostajan vastuun.
Hallitusneuvottelut liikahtivat lopulta eteenpäin syyskuun puolivälissä, kun neuvottelijat ilmoittivat päässeen sopuun vaalipiireistä, jotka aiheuttivat edellisen hallituksen kaatumisen. Aiemmin syyskuussa kriisi oli syventynyt, kun toimitusministeristön pääministeri Leterme oli ilmoittanut jättävänsä paikkansa ja hakevansa OECD:n varajohtajaksi. Vielä saman kuun aikana puolueet pääsivät sopuun rahoitusvallan jakamisesta. Lokakuussa puolueet tekivät päätöksen vallan siirtämisestä keskushallinnolta alueille. Uudistus on erityisesti flaameille mieleen, sillä se lisää alueiden autonomiaa, ja sitä kuvattiin heti Belgian merkittävimmäksi uudistukseksi vuosikymmeniin.
Monista edistysaskeleista huolimatta hallitusneuvottelut venyivät edelleen, ja ne jumiutuivat uudelleen marraskuun lopulla, kun budjetista ei päästy yhteisymmärrykseen. Neuvottelut saivat uutta vauhtia, kun Standard & Poor's laski pian tämän jälkeen Belgian luottoluokitusta AA+:sta AA:ksi, mihin vaikutti sekä Belgian poliittinen umpikuja että euroalueen velkakriisi. Lopulta puolueet sopivat vuoden 2012 budjetista 26. marraskuuta.
Joulukuun alussa ilmoitettiin, että hallituspohjasta on päästy jo sopuun. Lopulta, 540 päivää kestäneiden neuvotteluiden jälkeen Albert II nimitti 5. joulukuuta Elio Di Rupon johtaman enemmistöhallituksen, jossa on edustajia kuudesta puolueesta. Hallituksessa on 13 ministeriä, ja siinä on edustajia kolmesta aatesuunnasta (sosialistisista, kristillisdemokraattisista ja liberalisteista) sekä hollannin- että ranskankielisistä puolueista. Hallituksen valtiovarainministeriksi valittiin Steven Vanacker ja ulkoministeriksi Didier Reynders.
Moloko
Moloko oli elektronista pop-musiikkia tuottanut yhtye Sheffieldistä Englannista. Yhtyeen muodostivat Róisín Murphy ja Mark Brydon. Ennen yhtyettä Murphyllä ei ollut musiikillista taustaa, mutta Brydon oli jo saanut nimeä tanssimusiikkipiireissä. Hän oli sekä remixannut että tuottanut itse musiikkia.
Historia
Alun perin Róisín Murphy ja Mark Brydon tapasivat Sheffieldissä järjestetyissä juhlissa. Siellä ensin mainittu yritti vietellä jälkimmäistä. Heille muodostui sekä romanttinen että ammatillinen suhde. Iskurepliikistä oli tuleva heidän ensimmäisen albuminsa nimi.
Molokon ensimmäinen albumi Do You Like My Tight Sweater? ilmestyi vuonna 1995; se oli yhdistelmä tanssimusiikkia, trip-hopia ja funkia.
Toinen albumi I Am Not a Doctor ilmestyi vuonna 1998. Sillä julkaistu kappale, singlenäkin ilmestynyt "Sing It Back" nousi jo hitiksi, minkä myötä yhtye nousi yleiseen tietoisuuteen. Etenkin sen remix-versio oli tanssimusiikkipiireissä iso hitti.
Moloko menestyi myös kappaleella "The Time Is Now", joka on yhtyeen vuonna 2000 julkaistulla kolmannella albumilla Things to Make and Do.
Vuonna 2001 Moloko julkaisi remix-albumin All Back to the Mine.
Murphyn ja Brydonin parisuhde päättyi juuri ennen kuin he alkoivat työstää neljättä albumiaan Statues, joka ilmestyi vuonna 2003. Albumin julkaisua seuranneen kiertueen jälkeen yhtye hajosi.
Metyyliasetoasetaatti
Metyyliasetoasetaatin kemiallinen kaava on C5H8O3 ja rakennekaava CH3OOCCH2COCH3. Metyyliasetoasetaatista käytetään myös nimityksiä asetoetikkahappometyyliesteri ja 1-metoksibutaani-1,3-dioni.
Metyyliasetoasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 116,1 g/mol, sulamispiste −27 °C, kiehumispiste 171,7 °C, suhteellinen tiheys 1,08 g/cm3 (vesi = 1,0 g/cm3), liukoisuus veteen 50 g/100 ml 20 °C:n lämpötilassa, leimahduspiste 77 °C c.c., itsesyttymislämpötila 280 °C ja CAS-numero 105-45-3.
Metyyliasetoasetaattia valmistetaan diketeenin ja metanolin välisellä reaktiolla. Reaktio suoritetaan 50–80 °C:n lämpötilassa ja katalyyttinä käytetään trimetyyliamiinia, trietyyliamiinia tai pyrimidiiniä.
Dihydroksiasetonifosfaatti
Dihydroksiasetonifosfaatti eli DHAP (C3H7O6P) on orgaaninen molekyyli, joka esiintyy välituotteena monissa eri biokemiallisissa reaktioissa, esimerkiksi glykolyysissä. Kemialliselta rakenteelta yhdiste on dihydroksiasetonin ja fosforihapon esteri.
Glykolyysi ja Calvinin kierto
Glykolyysissä dihydroksiasetonifosfaattia muodostuu, kun aldolaasi A-entsyymi katalysoi reaktiota, jossa fruktoosi-1,6-bisfosfaatti hajoaa dihydroksiasetonifosfaatiksi ja glyseraldehydi-3-fosfaatiksi. Syntynyt dihydroksiasetonifosfaatti muutetaan trioosifosfaatti-isomeraasientsyymin avustuksella glyseraldehydi-3-fosfaatiksi.
Fotosynteesin pimeärekatiossa eli Calvinin kierrossa 1,3-bisfosfoglyseraatti muutetaan dihydroksiasetonifosfaatiksi ja glyseraldehydi-3-fosfaatiksi. Samalla koentsyyminä mukana ollut NADPH hapettuu NADP+:ksi. Muodostunut dihydroksiasetonifosfaatti käytetään edelleen ja siitä kasvit valmistavat fruktoosi-1,6-bisfosfaattia ja sedoheptuloosi-1,7-bisfosfaattia.
Glyseroli-3-fosfaatin synteesi
Glyseroli-3-fosfaatti on rasvahappomolekyylien vastaanottaja triglyseridien biosynteesissä. Glyseroli-3-fosfaattia syntyy muun muassa glykolyysin tuloksena muodostuneesta dihydroksiasetonista, joka pelkistetään glyseroli-3-fosfaattidehydrogenaasientsyymin katalysoimana glyseroli-3-fosfaatiksi.
S/MIME
Secure MIME eli S/MIME on standardi, joka määrittelee sähköpostin salauksen ja allekirjoittamisen julkisen avaimen salausta käyttäen.
Sovellukset
S/MIME-standardi kuvaa sähköpostin ja allekirjoituksen paketoinnin MIME-standardin mukaisesti lähetettävään sähköpostiin.
Useimmiten ei ole olemassa erillisiä S/MIME-ohjelmia, vaan eri ohjelmissa on sisäänrakennettuna omat S/MIME-toteutuksensa. Useimmiten lyhennettä "S/MIME" ei edes mainita ohjelmissa, mutta käytännössä sähköpostiohjelmien sisäänrakennetut sähköpostin salaus- ja allekirjoitusmahdollisuudet noudattavat S/MIME-standardia.
Aikaisemmin S/MIME-toteutusten välillä on ollut yhteensopivuusongelmia, mutta S/MIME versio 3:n ja uusien ohjelmaversioiden myötä yhteensopivuus on parantunut.
Standardi
Binäärimuotoinen salattu viesti ja allekirjoitus ovat MIME-koodattuina
Varmenteiden jakelun ongelma on ratkaistu S/MIME-protokollassa paketoimalla varmenne (sekä sen allekirjoittajien, varmenneviranomaisten varmenteet) jokaisen sähköpostin mukaan.
Storeggan vyöry
Storeggan vyöry oli Norjanmerellä noin vuonna 6 200 eaa. tapahtunut suuri merenalainen maanvyöry. Sitä pidetään kaikkien aikojen suurimpana maanvyörynä, jonka yhteydessä liikkui arviolta 2 500 – 3 500 km³ verran maamassoja noin 290 kilometrin levyisellä alueella. Storeggan vyöry oli viimeinen jääkauden aikaisen mannerjäätikön sulamisen jälkeen alueella tapahtunut suuri maanvyöry.
Euroopan mannerjalustan reunalla nykyisen Norjan ja Islannin välissä tapahtunut vyöry aiheutti Pohjois-Atlantin rannikoille tuhoisan tsunamin, joka iski Shetlandinsaarille jopa 30 metrin korkuisena. Storeggan vyöryn syynä oli todennäköisesti maanjäristys, mutta sen laukeamista edisti ilmeisesti myös mannerjalustan rinteen yläpäässä tapahtunut merenpohjan metaanihydraattiesiintymien purkautuminen.
Storeggan vyöryn aiheuttama tsunami iski tuhoisasti useiden metrien korkuisena myös muualle Pohjanmeren rannikoille muun muassa nykyisten Britannian, Belgian ja Hollannin alueille. Tsunamin arvellaan tuhonneen lopullisesti muinaisella Doggerlandin alueella vaikuttaneen neoliittisen kulttuurin.
László Fábián (meloja)
László Fábián (10. heinäkuuta 1936 Budapest – 10. elokuuta 2018) oli unkarilainen ratameloja, olympiavoittaja, euroopan- ja maailmanmestari.
Fábián voitti kajakkikaksikoiden 10 000 metrillä olympiakultaa Melbournessa 1956 ja useita maailman- sekä euroopanmestaruuksia. Fábián kuoli 82-vuotiaana 10. elokuuta 2018.
Romanssi
thumb|300 px|[[Yvain ja Gawain kamppailevat. Kuvitusta Chrétien de Troyesin teoksesta Yvain ou le Chevalier au Lion (”Yvain, leijonan ritari”).]]
Romanssi on kaunokirjallisuuden lajityyppi ja modernin romaanin edeltäjä, joka kuvaa idealisoidun sankarin fantastisia seikkailuja eksoottisessa tai maagisessa miljöössä. Alkuaan romanssilla tarkoitettiin keskiaikaisia seikkailutarinoita sodasta ja rakkaudesta. Uudella ajalla sanalla alettiin viitata keskiajan ritariromantiikasta ammentaviin, näennäishistoriallisiin teoksiin. Vaikutteita otettiin myös antiikin sankaritarinoista ja barokin kirjallisuudesta. Romanssista on johdettu adjektiivi romanttinen; ”romanssitarinoita muistuttava”.
Ritariromanssi nousi sydänkeskiajalta lähtien Euroopan suosituimmaksi romanssilajiksi. Aikakauden romanssit ovat yleensä runomuotoisia ja kuvaavat tarunomaisten ritarien seikkailuja. Rakkaus, ritarillisuus ja hovielämä ovat niiden keskeisiä teemoja. Sankarieepoksista romanssit eroavat kuitenkin siinä, että ne keskittyvät sotilaallisten sankaritekojen sijaan hovien ihannoituihin lemmenseikkailuihin. Ritariromansseista ylivoimaisesti tunnetuimpia ovat legendat kuningas Arthurista ja Pyöreän pöydän ritareista. Renessanssiajalla lajityyppi kehittyi proosamuotoiseksi; Miguel de Cervantesin Don Quijote (1605–1615) parodioi edeltäneen vuosisadan pitkiä ja mahtipontisia romansseja. Genren aineksia on nähty myös William Shakespearen myöhäiskauden näytelmissä, joissa toistuvat taianomaiset silmänkääntötemput sekä uskomattomat yhteensattumat.
Romanssi käsitettiin 1700-luvulla romaanista erilliseksi genreksi. Englannissa romaani (novel) tarkoitti aikalaisille tunnistettaviin puitteisiin sijoittuvaa realistista proosaa, joka saattoi pituudeltaan olla vain novellimittainenkin. Romanssi (romance) taas oli eksoottinen, seikkailullinen ja avoimen sepitteellinen. Toisinaan edellisistä erotettiin vielä historia (history), joka saattoi tarkoittaa yhtä lailla tositarinaa kuin myös tositarinana esitettyä, fiktiivistä historiallista kertomusta. Määritelmiä hämärsi se, että kaikkea kaunokirjallisuutta oli tapana markkinoida tositarinoina, ja toisaalta realististakin proosaa saatettiin kuvailla romanssiksi. Jälkimmäinen pätee esimerkiksi Delarivier Manleyn satiiriin The New Atalantis (1709), joka kuvaa aikakauden mahtimiesten ja -naisten moraalista rappiota ja väärinkäytöksiä.
Romanssigenreä arvosteltiin usein epäuskottavuudesta ja sen modernisoiduksi versioksi kehittyi 1700-luvun alussa ”lemmenkirjallisuus” (amatory fiction), jossa korostuvat yksityiset, henkilökohtaiset ja eroottiset elementit. Vuosisadan lopussa romanssilla saatettiin viitata myös sellaiseen goottilaiseen kauhuun, jonka teksti yhdisteli proosaa ja runoutta. Nykyään romanssin piirteitä esiintyy esimerkiksi fantasia-, tieteis- ja rikoskirjallisuudessa. Puhutaan esimerkiksi planeettaromanssista, joka kuvaa vieraalle planeetalle joutuneen miekkasankarin urotöitä. Lajityypin perusteos on Edgar Rice Burroughsin Marsin prinsessa (1912).
Terhi Suorlahti
Terhi Suorlahti on suomalainen näyttelijä ja teatterintekijä.
Ura
Suorlahti on valmistunut musiikkiteatterinäyttelijäksi Turun taideakatemiasta 2002. Hän on koulutukseltaan myös filosofian kandidaatti Helsingin yliopistosta (2010).
Terhi Suorlahti on näytellyt muun muassa elokuvissa Zoo (2006), Väärät juuret (2009), Hiljaisuus (2011) ja Silmäterä (2013) sekä televisiosarjoissa Hinnalla millä hyvänsä (2015) ja Syke (2016) ja Rehtori (2016).
Terhi Suorlahti on saanut valtion taiteilija-apurahan.
Yksityiselämä
Suorlahti on naimisissa ja hänellä on kaksi lasta.
MLS-kausi 1997
Pohjois-Amerikan jalkapalloliigan MLS:n toinen kausi pelattiin vuonna 1997. Sarjassa pelasi samat 10 joukkuetta kuin edellisenä kautena, kaikki tulivat Yhdysvalloista. Joukkueet jaettiin maantieteellisesti kahteen viiden joukkueen konferenssiin. Lohkojen neljä parasta selviytyivät MLS Cupiin, jonka voittaja oli liigan mestari. Mestaruuden voitti D.C. United.
MLS Cup
Kahdeksan parasta joukkuetta selviytyivät MLS-cupiin, jonka voittaja oli koko liigan mestari. Konferenssin välierissä ja finaaleissa jatkoon pääsyyn vaadittiin kaksi voittoa. MLS-cupin loppuottelu pelattiin yksiosaisena.
Pojat (elokuva)
Elokuva sijoittuu jatkosodan ja Lapin sodan aikaiseen Oulun kaupunkiin. Toisessa pääosassa Jaken roolissa esiintyy ensimmäisessä elokuvaroolissaan nuori Vesa-Matti Loiri, joka sai roolistaan nuoren näyttelijän Jussi-kunniakirjan. Kauko Helovirta esittää saksalaista Fritz-setää, Liisa Nevalainen Jaken äitiä. Pienissä rooleissa näyttelevät muun muassa Olavi Ahonen pastorina ja Tapio Hämäläinen opettajana.
Aikalaiskritiikissä elokuvaan suhtauduttiin pääasiassa myönteisesti. Niskasen henkilöohjaus sai kiitosta, ja erityisesti nostettiin esiin Vesa-Matti Loirin roolisuoritus. Silloin, kuten myöhemmässäkin kritiikissä elokuvan arvioidaan kuuluvan parhaisiin esikoisohjauksiin, ja se olisi näyttänyt suuntaa realistiselle kerronnalle, ellei SF olisi lopettanut toimintaansa. Loirin roolisuoritus saa edelleen kehut herkkänä esikoisosana, ja erityisesti huomiota kiinnitetään rooliin heittäytymiseen junan perässä juoksussa. Jatkosodan kotirintaman tuntoja kuvaavaa elokuvaa on luonnehdittu kaiken kaikkiaan sekä hauskaksi että raastavaksi.
Kramerspitz
Kramerspitz tai Kramer on 1985m korkea vuori Garmisch-Partenkirchenissä, Baijerin osavaltiossa Saksassa. Vuorelta on esteetön näköala Saksan korkeimmalle huipulle, Zugspitzelle, ja Karwendel-vuoristoon. Vuori kuuluu Ammergaun Alppien vuoristoalueeseen.
Nousu
Vuoren huipulle voi vaeltaa Garmischista St. Martinin (1040 m) tai Stepbergalmin (1583 m) kautta. Vuorelle nousu onnistuu helposti kokeneelta vaeltajalta ja viimeiselle sadalle korkeusmetrille on asetettu joitakin varmistusvaijereita avuksi vaikeimpiin paikkoihin.
Glykogeneesi
Glykogeneesi on hiilihydraattien aineenvaihdunnan tapahtuma, jossa glykogeeniä muodostuu glukoosista, tai pikemminkin UDP-glukoosista. Ihmisillä ja monilla muilla eliöillä glykogeneesi tapahtuu lähinnä maksan ja luurankolihasten solujen solulimassa sillä vain näissä kudoksissa glykogeeniä on merkittävästi.
Super 8
thumb|right|Super 8 -filmiä Super 8 on elokuvaamiseen tarkoitettu kaitafilmiformaatti. Formaatin kehitti Kodak 1960-luvun alussa, ja se julkaistiin vuonna 1965.
Glykogeneesi
Glykogeneesillä keho pyrkii varastoimaan ylimääräistä verensokeria energiaksi glukoosin muodossa myöhempää käyttöä varten. Verensokeri on tavallisimmin kohonnut ruoan syömisen vuoksi. Siten glykogeneesi vastavuoroisesti alentaa syömisen kohottamaa verensokeria, jolloin sen kohoaminen jää lyhytkestoiseksi. Glykogeneesillä pyritään myös välttämään korkean verensokerin eli hyperglykemian haitallisia vaikutuksia, kuten ketoasidoosia.
Super 8
Super 8 -formaatin erikoisuutena useimpiin muihin filmiformaatteihin verrattuna on sen lataamisen helppous: filmi on esiasennettu mustaan, valotiiviiseen kasettiin, jolloin filmiä ei tarvitse pujottaa kameran sisään, vaan sen voi asettaa helposti paikalleen videokasetin tavoin. Kasetti sisältää myös tiedon käytettävän filmin herkkyydestä, jolloin useimpia kameroita käytettäessä filmin valottaminen on lähestulkoon automatisoitu. Yhdessä kasetissa on noin 15 metriä filmiä, jolla voi kuvata hieman yli kolme minuuttia perusnopeudella (18 kuvaruutua/s). Aiemmin saatavilla on ollut myös 60 metrin kasetteja.
Alun perin Super 8 -filmit ja -kamerat tarkoitettiin mykkäkuvaamiseen, mutta vuonna 1973 markkinoille tuli myös äänikasetteja, joilla oli magneettiääniraidat. Äänikasetit olivat tavallisia hieman suurempia, ja ne vaativat äänikuvaukseen tarkoitetun Super 8 -kameran, jotka ovat tosin yhteensopivia myös mykkäkasettien kanssa. Kodak lopetti ääniraidallisten kasettien valmistuksen vuonna 1997.